6 September is die 249ste dag van die jaar in die Gregoriaanse kalender (250ste in skrikkeljare). Daar volg nog 116 dae in die res van die jaar. 1181 – Pous Lucius III word in sy amp bevestig in Velletri. 1688 – Die Turkse magte word by Belgrado verdryf. 1895 – NG gemeente Bulawayo as eerste gemeente noord van die Limpoporivier gestig. 1914 – Eerste Wêreldoorlog: Slag van die Marne begin tussen die Duitse en Franse Magte. 1939 – Tweede Wêreldoorlog: Suid-Afrika verklaar oorlog teen Duitsland. 1966 – In Kaapstad, Suid-Afrika, word die argitek van Apartheid, eerste minister Hendrik Verwoerd, in die parlement doodgesteek. 1968 – Swaziland word van die Verenigde Koninkryk onafhanklik. 1970 – Vier passasierstralers word tegelykertyd gekaap deur lede van die Populêre Front vir die Bevryding van Palestina (PFBP) waaronder Leila Khaled. 1989 – Laaste algemene verkiesing in die ou Suid-Afrika.